Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejde mellem EF og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg tager sigte på at ændre protokol 31 for at udvide samarbejdet inden for uddannelse, erhvervsuddannelse og ungdomsanliggender. Det skaber rammerne for samarbejde og fastlægger de nærmere retningslinjer for EØS-EFTA-landenes fulde deltagelse i EF-programmer og -aktioner på dette område:

- B3-1 0 0 0A: 'Forberedende samarbejdsforanstaltninger inden for uddannelses- og ungdomspolitik - udgifter til den administrative forvaltning';

- B3-1 0 0 0: 'Forberedende samarbejdsforanstaltninger inden for uddannelses- og ungdomspolitik.

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet EF's holdning til sådanne afgørelser efter forslag fra Kommissionen.

4. Udkastet til afgørelse truffet af Det Blandede EØS-Udvalg forelægges Rådet til godkendelse. Kommissionen håber at kunne fremføre EF's holdning i Det Blandede EØS-udvalg i marts 2002.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ... af ... truffet af Det Blandede EØS-udvalg [1].

[1] EFT L ...

(2) Det er hensigtsmæssigt at fortsætte de kontraherende parters samarbejde om de forberedende samarbejdsforanstaltninger inden for uddannelses- og ungdomspolitik - udgifter til den administrative forvaltning.

(3) Det er hensigtsmæssigt at fortsætte de kontraherende parters samarbejde om de forberedende samarbejdsforanstaltninger inden for uddannelses- og ungdomspolitik.

(4) Protokol 31 til aftalen bør derfor ændres, således at dette udvidede samarbejde kan fortsætte efter den 31. december 2001 -

TRUFFET FØLGENDE AFGØRELSE:

Artikel 1

Teksten til stk. 2, litra f) (Forberedende samarbejdsforanstaltninger inden for uddannelses- og ungdomspolitik), i artikel 4 til protokol 31 til aftalen affattes således :

'2f. EFTA-staterne deltager med virkning fra den 1. januar 2001 i EF-aktioner med relation til følgende budgetposter, der er opført i Den Europæiske Unions almindelige budget for regnskabsåret 2001 og 2002:

- B3-1 0 0 0A: "Forberedende samarbejdsforanstaltninger inden for uddannelses- og ungdomspolitik - udgifter til den administrative forvaltning";

- B3-1 0 0 0: "Forberedende samarbejdsforanstaltninger inden for uddannelses- og ungdomspolitik".'

Artikel 2

Denne afgørelse træder i kraft den [...], forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [2].

[2] [Ingen forfatningsmæssige krav angivet] [Forfatningsmæssige krav angivet]

Artikel 3

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den [...]

På Det Blandede EØS-udvalgs vegne

Formand

Sekretærer Det Blandede EØS-udvalg